钦定古今图书集成/方舆汇编/职方典/第1262卷 > 《武陵洞五首》曹唐
## 钦定古今图书集成/方舆汇编/职方典/第1262卷 > 《武陵洞五首》曹唐

此生终使此身闲，不是春时且要还。努力桃花与流
水，莫辞相送到人间。

又

溪口回舟日已昏，却听鸡犬隔前村。殷勤重与秦人
别，莫使桃花闭洞门。

又

却恐重来路不通，殷勤回首谢春风。白鸡黄犬不将去，且寄桃花深洞中。

又

桃花夹岸杳何之？花满春山水去迟。三宿五陵溪上
月，始知人世有秦时。

又

渡水傍山寻绝壁，白云飞去洞天开。仙人来往行无
迹，石径春风长绿苔。